**CONSILIUL LOCAL AL MUNICIPIULUI TÂRGU MUREȘ**

**DIRECȚIA DE ASISTENŢĂ SOCIALĂ TÂRGU MUREȘ**

ROMÂNIA – 540015, Târgu Mureş, Str. Gheorghe Doja, Nr. 9

Tel. 0365-430.859, Fax. 0365-882.023; E-mail: registratura.das@tirgumures.ro

Anexa nr. 6 la ROF

**Atribuţiile şi răspunderile**

**VOLUNTARILOR în cadrul DIRECŢIEI DE ASISTENŢĂ SOCIALĂ TÂRGU MUREŞ în domeniul securităţii şi sănătăţii în muncă**

Voluntarul trebuie să îşi desfăşoare activitatea în conformitate cu pregătirea şi instruirea sa, precum şi cu instrucţiunile primite din partea coordonatorului şi a conducătorului locului de desfășurare a activităţii, astfel încât să nu expună la pericol de accidentare sau îmbolnăvire profesională propria persoană sau alte persoane care pot fi afectate de acţiunile sau omisiunile sale în timpul derulării activităţii de voluntariat.

În mod deosebit, în scopul realizării obiectivelor prevăzute mai sus, voluntarul are următoarele obligaţii:

**a)** Să respecte indicatoarele de securitate şi avertizare de la locul de desfăşurare a activităţii;

**b)** Să nu se prezinte la locul de desfăşurare a activităţii în stare de oboseală evidentă, sub influenţa băuturilor alcoolice ori a substanţelor halucinogene;

**c)** Să informeze coordonatorul de voluntari sau conducătorul locului de desfăşurare a activităţii în cazul în care nu este apt să desfășoare activitatea prevăzută în contract;

**d)** Să păstreze căile de acces şi de siguranţă libere;

**e)** Să execute numai activităţile pentru care a fost recrutat;

**f)** Să utilizeze corect aparatura tehnică din dotare;

**g)** Să manipuleze obiecte voluminoase, cu contururi periculoase numai în echipă şi/sau cu mijloacele tehnice adecvate;

**h)** Să nu procedeze la scoaterea din funcţiune, la modificarea, schimbarea sau înlăturarea arbitrară a dispozitivelor de securitate proprii ale aparaturii, instalaţiilor tehnice şi să utilizeze corect aceste dispozitive;

**i)** Să utilizeze sursele de alimentare cu energie electrică numai dacă acestea sunt în bună stare tehnică şi să anunţe imediat conducătorul locului de desfăşurare a activităţii dacă observă deteriorări sau improvizaţii ale instalaţiei de alimentare cu energie electrică;

**j)** Să comunice imediat conducătorului locului de desfăşurare a activităţii orice situaţie despre care are motive întemeiate să o considere un pericol pentru securitatea şi sănătatea lui şi a participanţilor, precum şi orice deficienţă a echipamentelor de lucru;

**k)** Să aducă la cunoştinţă conducătorului locului de desfășurare a activităţii accidentele suferite de propria persoană;

**l)** Să îşi însuşească şi să respecte prevederile legislaţiei din domeniul securităţii şi sănătăţii în muncă şi măsurile de aplicare a acestora;

**m)** Să sesizeze conducătorului locului de desfăşurare a activităţii apariţia unor simptome de alergie, disconfort psihic şi fizic.

Prezenta anexă se va completa ulterior cu alte prevederi conform legislaţiei aplicabile şi deciziilor angajatorului.

Subsemnatul/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ am fost instruit şi am luat la cunoştinţă de materialul prelucrat şi consemnat în prezenta fişă de instruire privind securitatea şi sănătatea în muncă şi mă oblig să le respect întocmai.

Data: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătură (Voluntar) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura celui care a efectuat instruirea:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**